གཏམ་རྒྱུད་ནི་མི་རིགས་ཤིག་གི་བསམ་པའི་འཁྱེར་སོ་རེད།མི་རིགས་རང་གི་གཏམ་རྒྱུད་ཇི་ལྟར་ཤེས་པ་མང་ན་མི་རིགས་ཀྱི་སེམས་པའི་འཁྱེར་སོ་དེ་ལྟར་འདྲིས་འགྲོ།དེ་བས་བྱིས་པ་ལ་བོད་རང་གི་གཏམ་རྒྱུད་སྣ་ཚོགས་ངོ་སྤྲོད་བྱེད་པ་ཤིན་ཏུ་གལ་ཆེ།སྔོན་བོད་བཙན་པོའི་སྐབས་སུ་སྒྲུང་ལྡེའུ་བོན་གསུམ་གྱི་སློབ་གསོ་ཡང་ངག་ཐོག་གི་སློབ་གསོ་ཡིན་ཞིང་གཏམ་ནི་མི་ཆོས་དང་ལྷ་ཆོས་གཉིས་གཙོ་བྱས་པའི་མི་རིགས་ཤིག་གི་བསམ་བློའི་འཁྱེར་སོགཏམ་རྒྱུད་ཀྱི་གཟུགས་སུ་ཤར་བ་ཡིན་པས་གཏམ་རྒྱུད་དང་གནའ་བོའི་མིའི་འཇིག་རྟེན་གྱི་ལྟ་ཚུལ་དང་མི་ཚེ་ལྟ་ཚུལ་སོགས་ཆ་ཚང་བ་ཞིག་ཡིན།དེ་ནི་མི་རིགས་ཀྱི་བསམ་བློའི་འཁྱེར་སོ་དང་མཐུན་པའི་སློབ་གསོ་ཡིན་པས་སྔོན་སྲོང་བཙན་སྒམ་པོས་དབང་ཆེན་བཅད་ཀྱི་སྤྱི་ཁྲིམས་སོགས་བཟོ་བ་ལྟ་བུ་རེད།